paragraph_text: Družba je osnivala škole pri ovom Zavodu. Osnovale su osnovnu, građansku i žensku srednju stručnu obrtnu školu i Višu djevojačku školu. Viša djevojačka škola djelovala je od 1908., pravo javnosti škole Zemaljska vlada BiH odobrila je 30. srpnja 1912.godine. Školske evidencije od 1908. do 1945. primljene su u Povijesni arhiv Sarajevo 1961. godine s građom ostalih katoličkih konfesionalnih škola. Družba je 1913. osnovala žensku stručnu obrtnu školu. Zemaljska vlada BiH je ženske stručne škole za šivanje rublja i krojenje haljina otvorila je svojom Odredbom od 18. listopada 1913. godine. Ova je škola imala pripremno godište i tri razreda stručne škole, a po završetku stručne obuke nastavljen je rad u radionicama. Kao i druge vjerske škole ukinuta je 1945. godine, a školska arhivska građa primljena je u Arhiv 1961. godine s arhivima ostalih konfesionalnih škola. 1929. osnovala je Družba žensku školu obrtno-industrijskog smjera. Dolaskom jugokomunista i potiskivanjem vjere, posebno katoličke, gasili su vjerske škole. Arhivska građa iz Zavoda, koja obuhvaća godine od 1929. do 1945. primljena je u Povijesni arhiv Sarajevo 1963. godine. Pri Zavodu je djelovala i ženska i muška učiteljska škola, čija je građa završila u fondu Arhiva u Sarajevu.<ref>(boš.) Povijesni arhiv Sarajevo 4. Prosvjeta, znanost i kultura (pristupljeno 6. studenoga 2018.)